PMIndiaData/PMIndiaSum huggingface dataset:
পি.এম. ফার্মাস্যুতিকেল সেক্তরগী অহানবা ইন্নোভেসন সম্মিত হৌদোকখ্রে

প্রধান মন্ত্রী, শ্রী নরেন্দ্র মোদীনা ফার্মাস্যুতিকেল সেক্তরগী অহানবা ইন্নোভেসন সম্মিত হৌদোকখ্রে। কেন্দ্রগী মন্ত্রী দাঃ মনসুখ মন্দাবিয়াসু থৌরম অসিদা শরুক য়াখি। মীতিন অসিদা ৱা ঙাংলদুনা, প্রধান মন্ত্রীনা হায়খি মদুদি লায়চৎ অসিনা ফার্মাস্যুতিকেল সেক্তর অসিদা হেন্না কুপ্না য়েংশিনখ্রে। পুন্সি মহিং ওইগেরা, হিদাক-লাংথক ওইগেরা, মেদিকেল তেক্নোলোজী ওইগেরা, নত্ত্রগা ভেক্সিন ওইগেরা হৌখিবা চহি অনি অসিদা হেলকেয়রগী লম অসিদা মালেমগী ওইবা পুক্নিং চিংশিল্লি। প্রধান মন্ত্রীনা হায়খি “ঐখোয়গী নুঙাই য়াইফবা হায়বা অসি মফম খরা খক্তদা ওইবা য়াদে। মসি মীওইবা খুনাই পুম্বা অসিদা ওইগদবনি’। অমসুং ঐখোয়না মসি কোবিদ-১৯ লায়চৎ মনুংদা উৎলি”। লায়চৎ মনুংদা, “ঐখোয়না লায়চৎ অসি হৌরকপগী অহানবা তাঙ্কক্তা লৈবাক ১৫০গী মথক্তা পুন্সি কন্নবা হিদাক লাংথক অমসুং মেদিকেলগী মচাকশিং পীরি। ঐখোয়না চহি অসিদা লৈবাক ১০০গী মথক্তা কোবিদ ভেক্সিন দোজ মিল্লিয়ন ৬৫গী মথক্তসু থাদোকখি,” হায়না প্রধান মন্ত্রীনা পাউদমখি। প্রদান মন্ত্রীনা দ্রগ থীদোকপা অমসুং মেদিকেল দিভাইস অনৌবা পুথোকপদা মকোক চিংনবা অনৌবা ইকোসিস্তেম অমা শেম্নবা মিয়েং থমখি। মহাক্না হায়খি পোলিসীশিং অসি স্তেকহোল্দরশিংগা পুন্না ৱারী শান্ননবা মফম অমা থম্লি। প্রধান মন্ত্রীনা পাউদমখি মদুদি ভারত অসি সাইন্তিস্ত অমসুং তেক্নোলোজীস্ততা ইন্দস্ত্রীবু য়াম্না ৱাংবা থাক্তা পুৎখৎনবগী ওইথোকপা য়াবা লৈ। “হায়রিবা অসি “দিস্কোবর এন্দ মেক ইন ইন্দিয়া” পুরকপদা মথৌ তাই” প্রধান মন্ত্রীনা ইরমদমগী ওইবা চাউখৎ থৌরাংদা মরুওইবা পীনবা হায়রি। “ঙসিদি, ভারতকী মীওই বিল্লিয়ন ১.৩না মখোয় মশানা আত্মানিরেভর ভারত ওইহন্নবা কন্না হোৎনরিঙৈ মতম অসিদা, ঐখোয়না ভেক্সিন অমসুং হিদাক লাংথক্কী মরুওইবা মচাকশিং পুথোক্নবা খনগদবনি। মসিনি ভারতনা অহানবা ওইনা মায় পাক্নবা তান্নগদবা অসি,” হায়না প্রধান মন্ত্রীনা কন্না হায়খি। প্রধান মন্ত্রীনা স্তেকহোল্দরশিংবু ভারত্তা ৱাখল তৌবা, ভারত্তা অনৌবা পুথোকপা, ভারত্ত শাবা অমসুং মালেমগীদমক শানবা কৌজরি। অদোমগী অশেংবা থৌনা পুথোক্তুনা মালেম অসিদা সেবা তৌনবা বার্তোন তৌখি।
মহৌশাদগী তোপ-তোপ্পা ভর্চুয়েল জি.২০ লিদর্স সম্মিৎ

কোবিদ-১৯ লাইচৎকী ওইরক্লিবা শিংনবশিং অমসুং গ্লোবেল কোওর্দিনেতেদ রেস্পোন্স অমদা চৎলিবা খোংচৎকী মতাংদা খন্ননবগীদমক ২০২০গী মার্চ ২৬তা মহৌশাদগী তোপ-তোপ্পা ভর্চুয়েল জি২০ লিদর্স সম্মিৎ অমা পাংথোকখ্রে। মসিগী মমাংদা প্রধান মন্ত্রীনা হিরম অসিদা সাউদি অরবকী ক্রাউন প্রিন্সকা লোয়ননা তেলেফোন্দা ৱারী শানখি। মহৌশাদগী তোপ-তোপ্পা ভর্চুয়েল জি২০ সম্মিৎ অসি কোবিদ-১৯ লাইচৎতা ফাইনান্স মিনিস্তরশিং অমসুং সেন্ত্রেল বেঙ্ক গোবর্নরশিংগী মীফম অমদি জি২০ শের্পা মীফমগী খ্বাইদগী ৱাংবা থাক অমা ওইখি। মীফম মনুংদা জি২০গী লুচিংবশিংনা লাইচৎ অসি থিংনবা অমসুং মীয়ামগী সেক্যুরিতীগীদমক পায়খৎপা য়াবা পুম্নমক পায়খৎনবা য়ানখি। মখোয়না মেদিকেল সপ্লাইশিংগী দিলিবরী, দাইগ্নোস্তিক তুলস, ত্রিৎমেন্তশিং, হিদাক-লাংথকশিং অমসুং ভেক্সিনশিং য়াওনা লাইচৎকী মায়োক্তা থেংনরিবা লান্দা দবল্যু.ঐচ.ও.গী অধিকারবু হেন্না চেৎশিলহনবদা য়ানখি। লুচিংবশিংনা লাইচৎ অসিদগী ইকোনোমিক অমসুং সোসিয়েল কোস্ত হন্থহন্নবা অমদি গ্লোবেল গ্রোথ, মার্কেৎ স্তেবিলিতী অমসুং রেসিলিয়েন্স মপাঙ্গল কনখৎহনবা রেস্তোর তৌবদা লৈরিবা পোলিসী তুলস পুম্নমক শিজিন্নবদসু য়ানখি। কোবিদ-১৯গী ইকোনোমিক অমসুং সোসিয়েল ইম্পেক্ত থেংননবগীদমক জি২০ লৈবাকশিংনা গ্লোবেল ইকোনোমীদা য়ু.এস. দোলর ত্রিলিয়ন ৫ হেন্না পীনবা ৱাফম থমখ্রে। লুচিংবশিংনা ভোলুনতরী বেসিসতা দবল্যু.ঐচ.ও.না লুচিংবা কোবিদ-১৯ সোলিদরিতী রেস্পোন্সতা কন্ত্রিব্যুৎ তৌবদসু য়ানখি। জি২০গী মহৌশাদগী তোপ-তোপ্পা মীফম শিল-লাংবগীদমক প্রধান মন্ত্রীনা সাউদি অরবকী নিংথৌবু থাগৎপা ফোংদোকখি। মহাক্কী ৱারোলদা প্রধান মন্ত্রীনা লাইচৎ অসিগী তমখিরবা সোসিয়েল অমসুং ইকোনোমিক কোস্তকী ৱাফম থমখি। মহাক্না মখা তাখি মদুদি কোবিদ-১৯ কেসশিংগী চাদা ৯০ অমসুং শিবগী চাদা ৮৮দি জি২০ লৈবাকশিংদা ওইরি অদুগা মখোয়না ৱার্ল্দ জি.দি.পি.গী চাদা ৮০ অমসুং মালেমগী মীশিংগী চাদা ৬০ শেয়ার তৌরি। মহাক্না জি২০দা মালেমগী লাইচৎ থেংননবগীদমক অকনবা এক্সন প্লান থৌরাং তৌনবা ৱাফম থমখি। প্রধান মন্ত্রীনা মীওইবা জাতিগী অপুনবা য়াইফনবগীদমক অনৌবা গ্লোবেলাইজেসন্দা লুচিংবশিংগী তেংবাংগী ৱাফম থমখি অমসুং হায়খি মদুদি হ্যুমেনিতীগী শেয়ার ইন্তরেস্ত প্রমোৎ তৌনবগীদমক মল্তিলেতরেল ফোরাদা পুক্নিং চিংশিনগদবনি। মীফমগী লোইশিল্লকপদা জি২০ লুচিংবশিংগী স্তেতমেন্ত অমা ইশু তৌখি, মদুদা লাইচৎ অসিদগী থেংননবগীদমক কোওর্দিনেৎ গ্লোবেল রেস্পোন্স অমা, গ্লোবেল ইকোনোমীগী সেফগার্দকী উপায়শিং এদোপ্ত তৌবা, ত্রেদ দিসরপসন হন্থহনবা অমসুং গ্লোবেল কোওপরেসন হেঙ্গৎহন্নবা খোংথাং লৌখৎনবা হায়খি।
পি.এম.না ‘নাগপুর মেত্রো ফেস-II’ উরেপ উয়ুং তমখ্রে অমসুং জাতিদা ‘নাগপুর মেত্রো ফেস I’ কত্থোকখ্রে

প্রধান মন্ত্রী, শ্রী নরেন্দ্র মোদীনা ঙসি খপরি মেত্রো স্তেসন্দা জাতিদা ‘নাগপুর মেত্রো ফেস I’ কত্থোকখ্রে অমসুং ‘নাগপুর মেত্রো ফেস-II’গী উরেপ উয়ুং তমখ্রে। প্রধান মন্ত্রীনা খপরিদগী ওতোমোতিব স্ক্বার ফাওবা অমসুং প্রজাপতি নগরদগী লোকমান্য নগর ফাওবা মেত্রো ত্রেনশিং লমথাখ্রে। নাগপুর মেত্রোগী ফেস I অসি লুপা করোর ৮৬৫০ হেন্না চংনা শেমগৎখি অমরোমদা ফেস- II অসি লুপা করোর ৬৭০০ হেন্না চংনা শেমগৎকনি। প্রধান মন্ত্রীনা খপরি মেত্রো স্তেসন্দা থুংলবা মতুংদা নাগপুর মেত্রোদগী ফ্রীদম পার্ক মেত্রো স্তেসন ফাওবা মেত্রো তোংদুনা চৎখি। মেত্রো তোংদ্রিঙৈ মমাংদা প্রধান মন্ত্রীনা নাগপুর মেত্রো রেল প্রোজেক্তকী ৱাকথ্রু অমা তৌখি অমসুং ‘সপনো সে বেহতর’ একজিবিসন য়েংখি। প্রধান মন্ত্রীনা এ.এফ.সি. গেৎতগী ই-তিক্কেৎ অমা মশাগীদমক ককচদুনা মহৈরোয়, প্রজা অমসুং ওফিসিএলশিংগা লোয়ননা চৎখি। মহাক্না খোঙচৎ অদুদা মখোয়গা ৱারী শাখি। প্রধান মন্ত্রীনা ত্বিত তৌখি: “ঐহাক্না নাগপুরগী মীয়ামবু নাগপুর মেত্রো ফেস I শঙ্গাবদা নুংঙাইবা ফোঙদোকচরি। মেত্রো ত্রেন অনি লমথাখি অমসুং মেত্রো তোংদুনা চৎখি। মেত্রো অসি তোংবদা নুংঙাই অমসুং খুদোংচাহল্লি।” প্রধান মন্ত্রীগী লোইশঙনা ত্বিত তৌখি: “নাগপুর মেত্রো তোংদুনা চৎপদা পি.এম.না মহৈরোয়শিংগা, স্তার্ত-অপ সেক্তরদগী অমসুং তোঙান-তোঙানবা লমশিংদগী প্রজাশিংগা ৱারী শাখ্রে।” প্রধান মন্ত্রীনা খরপি মেত্রো স্তেসন্দা মেত্রোগী খুত্থাংদা থুংবা মতমদা মহাকপু মহারাস্ত্রগী মুখ্য মন্ত্রী, শ্রী একনাথ শিন্দে, মহারাস্ত্রগী রাজ্যপাল, শ্রী ভগত সিংহ কোশয়ারি, মহারাস্ত্রগী উপ মুখ্য মন্ত্রী, শ্রী দেবেন্দ্র ফদনাবিস অমসুং রোদ ত্রান্সপোর্ত এন্দ হায়ৱাজকী কেন্দ্র মন্ত্রী, শ্রী নিতিন গদকরিনা ওকখি। বেকগ্রাউন্দ অর্বান মোবিলিতীদা অনৌবা য়াওল পুরক্কদবা অতোপ্পা খোঙথাঙ অমদা, প্রধান মন্ত্রীনা ‘নাগপুর মেত্রো ফেজ ১’ লৈবাক মীয়ামদা কত্থোকখ্রে‍ অমসুং মেত্রো ত্রেন অনি – খপরিদগী ওতোমোতিব স্ক্বার (ওরেঞ্জ লাইন) ফাওবা অমদি প্রজাবতী নগরদগী লোকমান্য নগর (এক্বা লাইন) ফাওবা – খপরি মেত্রো স্তেসন্দগী লমথাখ্রে। নাগপুর মেত্রোগী ফেজ ১ লুপা করোর ৮৬৫০ হেন্না চঙনা শেমগৎপনি‍। প্রধান মন্ত্রীনা লুপা করোর ৬৭০০ হেন্না চঙনা শেমগৎকদবা নাগপুর মেত্রো ফেজ-২গী উরেপ উয়ুংসু তমখ্রে‍।
ভগৎ সিংহ, রাজগুরু অমসুং সুখদেবগী শহীদ নুমীৎনা লাকপদা প্রধান মন্ত্রীনা মখোয়গী মফমদা ইকায় খুম্নবা উৎখ্রে

ভগৎ সিংহ, রাজগুরু অমসুং সুখদেবগী শহীদ নুমীৎনা লাকপদা প্রধান মন্ত্রী শ্রী নরেন্দ্র মোদীনা মখোয়গী মফমদা ইকায় খুম্নবা উৎখ্রে। প্রধান মন্ত্রীনা হায়খি, “ভগৎ সিংহ, রাজগুরু অমসুং সুখদেবনা শহীদ ওইখিবা অসি ঐখোয়গী পুৱারীদা মরুওইবা থৌদোক অমনি। অথৌবা অহুম অসি ঐখোয়গী লৈবাক অসিগী মচাশিংনি হায়না ভারত মচা পুম্নমক্না চাউথোকচরি। অতোপ্পা মীওইশিংনা নিং-খা তম্না অমসুং লেম্না পুন্সি হিবা ঙম্নবা মখোয়না মখোয়গী পুন্সিশিং অদু য়াম্না নহা ওইনা কৎথোকখি।”
ভারতনা শ্রী লঙ্কাগী কলম্বোদা বিমসতেক তেক্নোলোজি ত্রান্সফর সেন্তর লিংখৎনবগী মেমোরেন্দম ওফ এসোসিএসন(এম ও এ) মন্ত্রীমন্দলনা অয়াবা পীরে

ভারতনা বে ওফ বেঙ্গল ইনিসিয়েতিপ ফোর মল্তি-সেক্তরেল তেক্নিকেল এন্দ ইকোনোমিক কোওপরেসন(বিমসতেক) তেক্নোলোজি ত্রান্সফর সেন্তর(তি তি এফ) লিংখৎনবা হৌখিবা মার্চ ৩০,২০২২দা শ্রী লঙ্কাগী কলম্বোদা পাংথোকখিবা ৫শুবা বিমসতেক সম্মিৎতা বিমসতেক মেম্বর লৈবাকশিংনা খুৎয়েক পীনখিবা মেমোরেন্দম ওফ এসোসিএসন(এম ও এ) অমা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। বিমসতেক তি.তি.এফকী মরুওইবা পান্দমশিংদি তোক্নোলোজিশিং পীথোক-পীশিন তৌনবা, শরুক য়ামিন্নবা অমসুং কেপাসিতি বিল্দিং পুক্নিং থৌগৎতুনা বিমসতেক মেম্বর লৈবাকশিংগী মরক্তা তেক্নোলোজি পীনবগী থবক্তা মতেং পাংনবা অমসুং লম্বী তাকপগী থবক মপাঙ্গল কনখৎহনবনি। বিমসতেক মেম্বর লৈবাকশিংগী মরক্তা মখাদা পীরিবা মরুওইবা হীরমশিং হায়বদি বাইওতেক্নোলোজি, নেনোতেক্নোলোজি, ইনফোর্মেসন অমসুং কম্মুনিকেসন তেক্নোলোজি, স্পেস তেক্নোলোজি এপ্লিকেসন, লৌউ-শিংউগী তেক্নোলোজি, চীঞ্জাক শেম-শাবগী তেক্নোলোজি, ফার্মাসিউতিকেল তেক্নোলোজি ওতোমেসন, নিউ অমসুং রিনিউএবল ইনর্জি তেক্নোলোজি ওতোমেসন, নিউ অমসুং রিনিউএবল ইনর্জি তেক্নোলোজি, নিউক্লিয়ার তেক্নোলোজি এপ্লিকেসন, ই-ৱেস্ত অমসুং সোলিদ ৱেস্ত মেনেজমেন্ত তেক্নোলোজি, হেল্থ তেক্নোলোজি, দিজাস্তর রিক্স রিদক্সন অমসুং ক্লাইমেত চেঞ্জ এদাপতেসনকী তেক্নোলোজিশিংগী মতাংদা তেক্নোলোজিশিং পীথোক-পীশিন তৌনবদা তি.তি.এফনা মতেং পাংগনি। তি.তি.এফকী গভর্নিং বোদি অমা লৈগনি অমসুং তি.তি.এফকী থবক খুদিংমক গভর্নিং বোদিনা য়েংশিনগনি। গভর্নিং বোদিদা মেম্বর লৈবাক অমগী মীহুৎ অমা য়াওগনি। বিমসতেক তি.তি.এফনা পাংথোক্কদবা থবকশিং : ১. বিমসতেক লৈবাকশিংদা লৈরিবা তেক্নোলোজিশিংগী দেতাবেঙ্ক থম্বা, ২. তেক্নোলোজি ত্রান্সফর মেনেজমেন্ত, স্তেন্দার্দস, এগ্রেদিতেসন, মেত্রোলোজি, তেস্তিং অমসুং কেলিব্রেসনগী অফবা থবকশিংগী মতাংদা ই-পাউশিং খোমজিনবা ৩. চাউখৎ-থৌরাংগী লমদা কেপাসিতি শেমগৎপা অমসুং অফবা থবকশিং শরুক য়ামিন্নবা অমসুং ৪. বিমসতেক লৈবাকশিংগী মরক্তা তেক্নোলোজিশিং পীথোক-পীশিন তৌনবা অমসুং শীজিন্নবা
২০১৮গী দিসেম্বর ১৬দা প্রধান মন্ত্রী উত্তর প্রদেশতা চৎকনি

২০১৮গী দিসেম্বর ১৬দা প্রধান মন্ত্রী নরেন্দ্র মোদী উত্তর প্রদেশতা চৎকনি । রাই বারেলিদা প্রধান মন্ত্রীনা মোর্দন কোচ ফেক্তরি য়েংশিনগনি । মীয়ামগী মীতিন অমদা , মহাক্না ৯০০সুবা কোচ লমথাগনি অমসুং মসিগী ফেক্তরি অসিগী হমসাফর রাকে অমা হৌদোক্কনি । চাউখৎ-থৌরাংগী প্রোজেক কয়া মহাক্না লৈবাক্কী মীয়ামদা কৎথোক্কনি নৎত্রগা উরেপ-উয়ুং তমগনি । প্রধান মন্ত্রীনা মীয়ামদা ৱা ঙাংগনি । প্রধান মন্ত্রীনা প্রায়াগ্রাজদা চৎকনি । মহাক্না মফম অদুদা কুম্ভ মেলাগী অফবা মখলগী কমান্দ এন্দ কন্ত্রোল সেন্তর অমা হাংদোক্কনি । মহাক্না গঙ্গা পুজা পাংথোক্কনি অমসুং শ্বাছ কুম্ভ একজিবিসন য়েংগনি । নরেন্দ্র মোদীনা প্রায়াগ্রাজদা “অক্ষ্যভাত”তসু চৎকনি । তুংদা প্রধান মন্ত্রীনা অন্দৱাদা চৎকনি অমসুং মফম অদুদা মহাক্না চাউখৎ-থৌরাংগী প্রোজেক কয়া লৈবাক্কী মীয়ামদা কৎথোক্কনি নৎত্রগা উরেপ-উয়ুং তমগনি । প্রধান মন্ত্রীনা মীয়ামদা ৱা ঙাংগনি । প্রধান মন্ত্রীনা প্রায়াগ্রাজগী বামরাওলি এয়রপোর্ততা থুংগনি । মহাক্না দিল্লিদা হল্লক্ত্রিঙৈদা এয়রপোর্ত অদুগী অনৌবা তর্মিনেল বিল্ডিং শঙ্গাগনি ।
আইলেন্দগী প্রধান মন্ত্রীগা লোয়ননা পাঙথোকখিবা প্রধান মন্ত্রীগী মীফম

প্রধান মন্ত্রী শ্রী নরেন্দ্র মোদীনা ২শুবা ইন্দিয়া-নোর্দিক সম্মিৎকী মনুংদা কোপেনহেগন্দা আইসলেন্দগী প্রধান মন্ত্রী ঐচ.ই. মিস কত্রিন য়াকোবসদোত্তরগা বাইলেতরেল মীফম অমা পাঙথোকখ্রে। প্রধান মন্ত্রী অনিনা এপ্রিল ২০১৮দা স্তোকহোমদা অহানবা ইন্দিয়া-নোর্দিক সম্মিৎ মনুংদা মখোয়গী অহানবা মীফম অদু নীংশিংখি। মখোয়না লৈবাক অনিমক্না চহি অসিদা দিপ্লোমেতিক্কী ওইবা মরীশিং থমখিবগী চহি ৫০ শুরকপগী পালন তৌরি হায়নসু ফোঙদোকখি। লুচিংবা অনিনা মরু ওইনা জিওথর্মেল ইনর্জী, ব্লু ইকনোমী, আর্ক্তিক, রিন্যুএবল ইনর্জী, ফিশরিজ, ফুদ প্রোসেসিং, দিজিতেল য়ুনিভর্সিতীশিং য়াওনা এজুকেসন, অমসুং কলচরগী সেক্তরশিং অসিদা ইকনোমিক কোওপরেসন পীনবা মপাঙ্গল কনখৎহন্নবগী লম্বীশিং খন্নখি। মরু ওইনা জিওথর্মেল ইনর্জী অসি আইসলেন্দনা অখন্ননা এক্সপর্তিস লৈবা হীরম অমনি অমসুং নাকল অনিমক্না সেক্তর অসিদা লৈবাক অনিগী মরক্তা য়ুনিভর্সিতীশিংদা চুংশিন্ননবা অকনবা ৱাফম থমখি। প্রধান মন্ত্রীনা প্রধান মন্ত্রী য়াকোবসদোত্তরনা জেন্দর ইক্বেলিতী প্রমোৎ তৌনবা লনাইগী ওইবা খোঙথাংশিং লৌখৎলিবা অসিবু থাগৎখি অমসুং হীরম অসিদা ভারতনা লৌখৎলিবশিংগী মতাংদা মঙোন্দা তেল্লপনা পাউদমখি। ইন্দিয়া – ই.এফ.ই.এ. ত্রেদ নেগোসিএসনশিং খোঙজেল য়াংশিনহন্নবা খন্ন-নৈনবশিংসু পাঙথোকখি। রিজনেল অমসুং গ্লোবেল দিবেলপমেন্তশিংদা খন্ন-নৈনবসু পাঙথোকখি।
দীপাৱলীগী মাংওইননা ওক্তোবর ২৩দা প্রধান মন্ত্রীনা অয়োধ্যাদা চৎকনি

প্রধান মন্ত্রী, শ্রী নরেন্দ্র মোদীনা দীপাৱলীগী মাংওইননা ওক্তোবর ২৩দা য়ু.পি.গী অয়োধ্যাদা চৎকনি। নুমিদাং ৱাইরম পুং ৫ তাবা মতমদা প্রধান মন্ত্রী ভগৱান শ্রী রামললা বিরাজমানগী দর্শন অমসুং পুজা পাঙথোক্কনি, মতুংদা মহাক্না শ্রী রাম জন্মভুমি তীর্থ ক্ষেত্রগী মফম য়েংশিনগনি। নুমিদাং ৱাইরম পুং ৫:৪৫রোম তারকপদা মহাক্না পুম্নমকপু মশক তাক্লিবা ভগৱান শ্রী রামগী রাজ্যাভিশেক পাঙথোক্কনি। নুমিদাং ৱাইরম পুং ৬:৩০রোম তারকপদা প্রধান মন্ত্রী সরয়ু তুরেলগী ন্যু ঘাত্তা আর্তী তৌবা মীৎয়েং তাগনি। মসিগী মতুংদা প্রধান মন্ত্রীনা অচৌবা দীপোৎসবকী পালন থৌরম হৌদোক্কনি। চহি অসিদা দীপোৎসবকী তরুকশুবা ইদিসন পাঙথোক্কনি অমসুং প্রধান মন্ত্রীনা হকথেংননা য়াওদুনা পাঙথোকপা অহানবা ওইরগনি। থৌরম অসিদা দিয়া লাখ ১৫ হেন্না থানগনি। এনিমেতেদ তেব্লো মঙা অমসুং রামলীলা তেব্লো তরা-মাথোই অমসুং তোঙান-তোঙানবা রাজ্যশিংগী তোঙান-তোঙানবা জগোই মখলশিং দীপোৎসব অসিদা উৎকনি। প্রধান মন্ত্রীনা অচৌবা ম্যুজিকেল লেজর শোগা লোয়ননা সরয়ু তুরেল তোর্বান্দা রাম কী পৌরীদা ৩-দি হোলোগ্রাফিক প্রোজেক্সন মেপিং শো মীৎয়েং তাগনি।
ইদ-ই-মিলাদ লাকপদা প্রধানমন্ত্রীনা য়াইফ পাওজেল পিখ্রে

ইদ-ই-মিলাদকী তঞ্জা লাকপদা প্রধানমন্ত্রী শ্রী নরেন্দ্র মোদীনা মহাক্কী ওইবা য়াইফ পাওজেল পিখ্রে । প্রধানমন্ত্রীনা হায়খি, “ইদ-ই-মিলাদ লাকপদা য়াইফ পাওজেল পিজরি । প্রোফেত মোহমদকী তাকপি তম্বিরিবা অদুনা ঐখোয়গী সমাজ অসিদা মখা তানা অপুনবগী থৌনা অদু পুরকপা ওইরসনু ।”
পি.এম.না রাস্ত্রপতি ভবনদা দিফেন্স ইনভেস্তিচর সেরমনীদা শরুক য়াখ্রে

প্রধান মন্ত্রী, শ্রী নরেন্দ্র মোদীনা নই দিল্লীদা লৈবা রাস্ত্রপতি ভবনদা পাঙথোকপা দিফেন্স ইনভেস্তিচর সেরমনীদা শরুক য়াখ্রে। থৌরম অসিদা গেলেন্তরী এৱার্দশিং পীখি। ত্বিত অমদা প্রধান মন্ত্রীনা হায়খি; "ঙসিগী অঙনবা শরুক্তা গেলেন্তরী এৱার্দশিং পীবগী দিফেন্স ইনভেস্তিচর সেরমনীদা শরুক য়াখি।"
হরিয়ানা শেমখিবা নুমিৎতা প্রধান মন্ত্রীনা য়াইফ-পাউজেল পীরি

রাজ্য অসি শেমখিবা নুমিৎতা ঙসি হরিয়ানাগী মীয়ামদা প্রধান মন্ত্রী শ্রী নরেন্দ্র মোদীনা য়াইফ-পাউজেল পীরি। ১৯৬৬কী নবেম্বর ১দা হরিয়ানা শেমখি। রাজ্য অসি অরিবা অমসুং অনৌবা কলচরশিং পুনশিনবা থৌনা লৈবা, হৈশিংবা অমসুং নহা ওইরিবা রাজ্য অমনি হায়না প্রধান মন্ত্রীনা ফোংদোকখি। লৈবাক্কী য়াইফনবা থবক্তা মতেং পাংনবা অমসুং রাজ্য অসি লেপ্তনা চাউখৎনবা মহাক্না য়াইফ-পাউজেল পীখি।
৭ লোক কল্যান মার্গতা সিৱাগিরি পিলগ্রিমেজগী ৯০শুবা কুমওন অমসুং ব্রহ্মা ৱিথ্যালয়াগী গোল্দন জুবিলীগী চহি চুপ্না পুন্না পাংথোক্কদবা থৌরমগী হৌদোকপগী থৌরমদা প্রধান মন্ত্রীনা শরুক য়ারগনি

প্রধান মন্ত্রী, শ্রী নরেন্দ্র মোদীনা ২০২২গী এপ্রিল ২৬তা অয়ুক্কী পুং ১০.৩০ তাবা মতমদা ৭ লোক কল্যান মার্গতা সিৱাগিরি পিলগ্রিমেজগী ৯০শুবা কুমওন অমসুং ব্রহ্মা ৱিথ্যালয়াগী গোল্দন জুবিলীগী চহি চুপ্না পুন্না পাংথোক্কদবা থৌরম হৌদোকপগী থৌরমদা শরুক য়ারগনি। মহাক্না চহি চুপ্না পুন্না পাংথোক্কদবা থৌরম অদুগী লোগো অমসু হৌদোক্লগনি। সিৱাগিরি অমসুং ব্রহ্মা ৱিধ্যালয়া অসি অফাওবা সোসিয়েল রিফোর্মর, শ্রী নরায়ন গুরুগী থৌজাল অমসুং লমজিং-লমতাক মখাদা হৌদোকখিবনি। সিৱাগিরি পিলগ্রিমেজ অসি থিরুবনন্থপুরমগী সিৱাগিরিদা নুমিৎ হুম্নিগীদমক্তা দিসেম্বর ৩০দগী জনুৱারীগী ১ ফাওবা চহি খুদিংগী পাংথোকই। স্রী নরায়ন গুরুগী মতুং ইন্না, পিলগ্রিমেজ অসিগী পান্দম অসি মমীয়ামগী মরক্তা পাক-শন্না ৱাখল-লৌশিং লৈহনবা ওইগদবনি অমসুং পিলগ্রিমেজ অসিনা মখোয়গী চাউখৎপদা অমসুং নুংঙাই–য়াইফবদা মতেং পাংগদবনি। মরম অদুনা পিলগ্রিমেজ অসিনা হিরম নিপান্দা খুদম ওইনা এজুকেশন, লু-নানবা, পীতী, হেন্দক্রেফশিং, ত্রেদ অমসুং কমর্স, এগ্রিকলচর, সাইন্স অমসুএ তেক্নোলোজী অমসুং পুন্না পাইখৎমিন্নবা থবক-থৌরমশিংদা মীৎয়েং তম্মি। পিলগ্রিমেজ অসি ১৯৩৩দা দিভোতী মশিং য়ামদনা হৌদোরকখিবনি অদুবু হৌজিক্তি খা ভারত্তা য়াম্না চাউবা থৌরম অমা ওইরে। চহী খুদিংগী, মালেম শিনবা থুংনদগী দিভোতী লাখ কয়া অমনা জাতি, লানিং-লাইশোল, ধর্ম অমসুং লোনগী খেৎনবা লৈতনা পিলগ্রিমেজ অসিদা শরুক য়ারুনবা সিৱাগিরিদা লাক্নৈ। স্রী নরায়ন গুরুনা ধর্ম খুদিংমক্কী ৱাখল্লোনবু ইং-তপ্না অমসুং চপ মান্ননা ইকাইখুম্নবগা লোইননা তাকপী-তম্বীনবগী মফম অমগী মঙালন অমা মংখি। সিৱাগিরিগী ব্রহ্মা ৱিধ্যালয়া অসি মসিগী মঙলান অসিবু মঙফাওনহন্নবা লিংখৎখিবনি। ব্রহ্মা ৱিধ্যালয়া অসিনা স্রী নরায়ন গুরুগী থবকশিং অমসুং মালেমগী মরু ওইবা ধর্মশিংগী শেংলবা লাইরিকশিং য়াওনা ভারতকী ফিলোসোফীগী মতাংদা চহি ৭কী কোর্সশিং পীরি।
মন্ত্রীমন্দলনা আন্ধ্র প্রদেশতা সেন্ত্রেল য়ুনিবর্সিতী অমা লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা আন্ধ্র প্রদেশকী অনন্তথাপুর জিলাগী জানথালুরু খুঙ্গংদা “সেন্ত্রেল য়ুনিবর্সিতী ওফ আন্ধ্র প্রদেশ” হায়না মীংথোনবা সেন্ত্রেল য়ুনিবর্সিতী অমা লিংখৎনবগীদমক অয়াবা পীখ্রে। হায়রিবা য়ুনিবর্সিতী অসি ইস্তাব্লিস তৌবদা চংগদবা অহানবা ফেজগী চাদিং অদুগীদমক লুপা কোতি ৪৫০গী ফন্দ অমা অয়াবা পীখ্রে। একাদেমিক ইয়র ২০১৮-১৯দগী একাদেমিক এক্তিবিতীশিং চত্থবা ঙমহন্নবা সেন্ত্রেল য়ুনিবর্সিতী এক্ত, ২০০৯গী এমেন্দমেন্তী লিগেল স্তেতস অমা পীনবা সোসাইতিজ রেজিস্ত্রেসন এক্ত, ১৮৬০গী মখাদা সোসাইতী অমা শেমদুনা ত্রাঞ্জিৎ কেম্পসতা সেন্ত্রেল য়ুনিবর্সিতীগী থবক থৌরম চত্থনবা হায়জরকপা অদুসু মন্ত্রীমন্দলনা অয়াবা পীখ্রে। এপ্রুবেল অসিনা হায়র এজুকেসনগী ক্বালিতী হেঙ্গৎহল্লগনি অমসুং রিজনেলগী থাক্তা মহৈ মশিংগী ওইবা চাং মান্নদবা অদু হন্থহল্লগনি, অমদি আন্ধ্র প্রদেশ রিওর্গনাইজেসন এক্ত, ২০১৪দা এফেক্ত তৌগনি।
প্রধান মন্ত্রী মহারাস্ত্রাগী য়াবৎমালদা চৎখ্রে, ২০২২ ফাওবদা হাউজিং ওফ ওল ফংলগনি হায়খ্রে

প্রধান মন্ত্রী শ্রী নরেন্দ্র মোদী ঙসি মহারাস্ত্রগী য়াবৎমালদা চৎখ্রে। রাজ্য অসিদা মহাক্না প্রোজেক্ত কয়া অমা মায়খুম হাংদোকখি। থৌরম অদুদা য়ুনিয়ন মিনিস্তর শ্রী নিতিন গাদকরি অমসুং মহারাস্ত্রগী মুখ্যমন্ত্রী শ্রী দেবেন্দ্রা ফদনাবিসসু শরুক য়াখি। প্রধান মন্ত্রী অৱাস য়োজনা (পি.এম.এ.ৱাই.)গী খনগৎলবা বেনেফিসরীশিংদা প্রধান মন্ত্রীনা শোজৈশিং শিন্নখি। মহাক্না হায়খি, “পি.এম.এ.ৱাই.গী মখাদা য়াবৎমালদা চাওরাক্না অনৌবা য়ুম ১৪৫০০ শারে। ২০২২ ফাওবদা হাউজিং ওফ ওলগী ওইবা ঐখোয়গী পান্দম অদু ফংলগনি। মসিদা লৈরিবা মীওইশিংদা মসিগী কনক্রিৎকী য়ুমশিং অসিনা কনক্রিৎ ওইবা মংলানশিং মংহল্লগনি।” মহাক্না মহারাস্ত্র স্তেত রুরেল লাইবলিহুদ মিসনগী মখাদা নুপী সেলফ হেল্প গ্রুপশিংদা সর্তিফিকেৎশিং/ চেকশিংসু য়েন্থোকখি। প্রধান মন্ত্রীনা হায়খি মদুদি য়াবৎমাসদা পাংথোক্লিবা প্রোগ্রাম অসি মীপুম খুদিংমকপু দিবেলপমেন্তকী পাঞ্চধারা অঙাংশিংগীদমক মহৈ-মশিং, নহাশিংগী শেন্থোক লম্বী, সেনিয়ার সিতিজনশিংগীদমক হিদাক লাংথক, লৌমীশিংদা ইথৈ-লৌখোং অমসুং মীয়ামগী ৱারোল তাবা, মদু ফংহন্নবা ঐখোয়না হোৎনরিবা অদুগী শরুক অমনি। প্রধান মন্ত্রীনা বত্তন নম্দুনা লুপা কোতি ৫০০গী রোদ প্রোজেক্তকী উরেপ উয়ুং তমখি। মহাক্না হমসফর অজনি (নাগপুর)- পুনে ত্রেন ভিদীও লিঙ্ককী থোংদা লমথাখি। মহাক্না অকনবা ৱাফম থমখি মদুদি কনেক্তিবিতী অসি দিবেলপমেন্তকী শোজৈনি অমদি লম্বী অমসুং রেলৱে প্রোজেক্তশিংনা য়াবৎমাল অমসুং অকোয়বদা লৈরিবা লমদমশিংগী ওভর ওল দিবেলপমেন্তদা মতেং ওইরগনি। মীয়াম তিনখিবা অমদা ৱা ঙাংলদুনা প্রধান মন্ত্রীনা হায়খি, “পুলৱামা এতেক্কী থৌদোক্না ঐখোয়দা থম্মোয় শোক্না নুঙাইতবা অমসুং অৱাবা পীরি। মহারাস্ত্রগী থৌনা ফরবা মচানুপা অনিনসু জাতি অসিগীদমক মখোয়গী মপুন্সি কত্থোকখ্রে। লৈখিদ্রবশিংগী ইমুং মনুংগী অৱাবদা ঐখোয়না শরুক য়ারি। মখোয়না কত্থোকখিবা অসি লেম্না মাংলোয়। ঐখোয়না সেক্যুরিতী ফোর্সশিংদা মখা তাবা এক্সন লৌখৎনবগীদমক মফম মতম খনবা অমসুং থৌওং লেপ্পদা মপুং ফানা মনীং তম্বা পীরে। করিগুম্বা ঐখোয়না জাতি অসিবু চাওখৎহন্নবগী মংলান অদু মংফাওহনবা ঙম্লগদি মদু ঐখোয়গী থৌনা ফরবা লান্মীশিংগী কত্থোকপা অদুননি।” থৌরম অসিদা প্রধান মন্ত্রীনা সহাস্ত্রাকুন্দ একলব্য মোদেল রেসিদেন্সিয়েল স্কুল শঙ্গাখি। স্কুল কেম্পস অসি একর ১৫দা শন্দোক্লি অমদি অনৌবা থাক্কী খুদোংচাবা পুম্নমক লৈরি। স্কুল অসিনা ত্রাইবেল অঙাংশিংগী এস্পিরেসন মপুং ফাহল্লগনি হায়না মহাক্না থাজব থমখি। মসি ত্রাইবেল লমদমশিংদা একলব্য মোদেল রেসিদেন্সিয়েল স্কুল ১০০০ লিংখৎনবা মিসন অদুগী শরুক অমনি। প্রধান মন্ত্রীনা হায়খি, “ঐখোয়না অখন্ননা ত্রাইবেলশিংগী ওভরওল দিবেলপমেন্তকীদমক জনধনদগী হৌরগা বন্ধন ফাওবা পায়খৎনবা ৱারেপ লৌরে। জনধন্না লায়রবশিংগী ফাইনান্সিয়েল ইনক্লুজন্দা মতেং পাংবা মতমদা, বন্ধন্না অপিকপা উমংগী পোত্থোকশিংগী থোংদা লায়রবশিংগী অহেনবা শেন্থোক পুরকপদা মতেং পাংলি। ঐখোয়না বন্ধন কেন্দ্রশিং লিংখৎলে। ত্রাইবেলশিংনা ৱা অমসুং মসিগী পোত্থোকশিংদগী মখোয়গী শেন্থোক লৈহনবা ঙমজনবা ঐখোয়না ৱাবুসু উগী কাংলুপ্তা চলহন্দ্রে।” ঐখোয়গী নিংতম ইহৌদা ত্রাইবেল অথৌবশিংনা কত্থোকখিবা অদু নৌহৌনা নিংশিংলদুনা প্রধান মন্ত্রীনা হায়খি মদুদি ঐখোয়না মখোয়গী মেমোরীশিং লৈবাক্কী মফম কয়াদা ম্যুজিয়মশিং অমসুং মেমোরীয়েলশিংদা লীদুনা থম্লি।
প্রধান মন্ত্রীনা গোৱাগী রোজগার মেলাদা থমখিবা ৱারোল

নমস্কার! নহারোলশিংদা থবকী পীনবা ঙসি গোৱা সরকারনা মরু ওইবা খোংথাং অমা পায়খৎলে। গোৱা সরকারগী তোঙানবা বিভাগশিংদা থবক চঙনবগীদমক্তা ঙসি মশিং য়াম্লবা নহারোলশিংগী মফমদা থবক খনবগী চিথী খুৎশিন্নরি। থবক খনবগী চিথী ফংলবা নহারোল কয়া অমসুং মখোয়গী ইমুং-মনুংশিংবু ঐহাক্না থাগৎচরি। লাক্কদৌরিবা মথংগী মতমশিংদা পুলিস য়াওনা অতোপ্পা বিভাগশিংদসু থবক কয়া পীরগনি হায়না ঐহাক্কী ইফমদা পাউদম্লে। মসিদগী গোৱা পুলিসকী মপাঙ্গল হেল্লগনি অমসুং মীয়াম, মরু ওইনা লমকোয়বশিংবু ঙাক শেনবগী থৌওংদা অহেনবা খুদোংচাবা কয়া লৈরগনি। মরূপশিং, লৈবাক্কী তোঙানবা রাজ্যশিংদা মমাংগী চয়োল খরদগী রোজগার মেলা পাংথোক্তুনা লাক্লি। কেন্দ্র সরকারনসু রোজগার মেলাগী মতেংদগী ভারত সরকারদা নহারোল লিশিং কয়াবু থা খুদিংগী থবক হাপ্লি। বি.জে.পি. অমসুং দবল ইঞ্জিন সরকার লৈবা রাজ্য খুদিংনা মশাগী থাক্তা মসিগুম্বা রোজগার মেলাশিং শীন-লাঙলিবসিদা ঐহাক্না য়াম্না নুংঙাইবা ফাওই। মরূপশিং, কেন্দ্র সরকারনা মমাংগী চহি ৮সিদা গোৱাগী চাউখৎ-থৌরাংগীদমক্তা লুপা করোর লিশিং কয়া থাদদুনা লাক্লি। চাউরাক্না লুপা করোর ৩০০০ চঙনা মোপাদা শারিবা অনৌবা এয়রপোর্তসু য়াম্না থুনা শঙ্গারগনি। এয়রপোর্ত অসি শাবগা মরী লৈননা গোৱাগী মীওই লিশিং কয়ানা থবক ফংনখি। মতৌ অসুম্না, গোৱাদা ঙসি পায়খৎলিবা কন্নেক্তিবিতী প্রোজেক্ত, ইনফ্রাস্ত্রকচরগী প্রোজেক্তশিং, মসিদগীসু নহারোলশিংদা থবক্কী খুদোংচাবা কয়া পীরি। স্বয়ম্পুর্না গোৱাগী পান্দমদি পুন্সিদা তঙাই ফদবা খুদোংচাবশিং গোৱাগীদমক্তা ফগৎহনবা অমসুং রাজ্যসিগী ইনফ্রাস্ত্রকচরবুসু হেন্না ফগৎহনবনি। গোৱা তুরিজম মাস্তর প্লান অমসুং পোলিসীগী মতেংদগী রাজ্য সরকারনা গোৱাগী চাউখৎ থৌরাংগী অনৌবা লম্বী অমা শেম্লে। মসিদগী তুরিজম সেক্তরদা ইনভেস্তমেন্ত লাকপা অমসুং থবক মশিং য়াম্না পীবা ঙম্বগী ওইথোকপা কয়া হেনগৎলে। মরূপশিং, গোৱাগী খুঙ্গংশিংগী শেন্মিৎলোনগী ফিভম ফগৎহন্নবা অমসুং নেচরেল ফার্মিংদা থবক্কী খুদোংচাবা হেন্না লৈহন্নবা খোঙথাংশিং পায়খৎপা হৌখ্রে। ফুদ প্রোসেসিং তৌরিবা, ফৌ, য়ুবী, জুত অমসুং মসালা পুথোক্লিবা লৌমীশিংবু সেল্ফ হেল্প গ্রুপশিংগা মরী লৈনহল্লে। মসিগুম্বা খোঙথাংশিংনা গোৱাদা থবক্কী অনৌবা খুদোংচাবা কয়া লৈহল্লে। মরূপশিং, ঙসি থবক খনবগী চিথী ফংলিবা নহারোল খুদিংদা ঐহাক্না অদোমগী পুন্সিগী খ্বাইদগী মরু ওইবা চহি ২৫গী মতম হৌরগনি হায়জনীংই। গোৱাগী চাউখৎ থৌরাংগা লোয়ননা ইং ২০৪৭কী অনৌবা ভারতকী পান্দম অমা অদোমগী মাঙদা লৈরবনি। অদোম্না গোৱাগী চাউখৎ-থৌরাংগীদমক্তা থবক তৌগদবনি, লোয়ননা লৈবাক্কী চাউখৎ থৌরাংগীসু থবক তৌগদবনি। অদোম পুম্নমক্না ইশাগী থৌদাং থম্মোই শেংনা পাংথোক্কনি অমসুং কর্তব্যগী লম্বীদা চৎকনি হায়না ঐহাক্না অদোমগী মফমদা থাজবা থম্লি। ঐহাক্না অদোম্বু অমুক্কা হন্না থাগৎচরি।
লোহরিগী তঞ্জানা লাকপদা প্রধানমন্ত্রীনা জাতীদা য়াইফ পাওজেল পিখ্রে

লোহরি কুমহৈগী তঞ্জানা লাকপদা প্রধানমন্ত্রী শ্রী নরেন্দ্র মোদীনা জাতীদা য়াইফ পাওজেল পিখ্রে । প্রধানমন্ত্রীনা হায়খি, “লোহরিগী য়াইফনবগী মশক ওইরবা তঞ্জানা লাকপদা মীয়াম পুম্নমকপু য়াইফ পাওজেল পিজরি । মসিগী অখন্নবা কুমহৈ অসিনা ঐখোয়গী সমাজদা নুঙাইবা অমসুং চাওখৎপা পুরকপা ওইরসনু হায়না ঐহাক্না নিজরি ।”
আগ্রাদা অরবান পব্লিক ত্রান্সপোর্ত ফগৎহনবা

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কোরিদোর অনি লৈবা আগ্রা মেত্রো রেল প্রোজেক্তা অয়াবা পীরে। হায়রিবা কোরিদোরশিং অসিনা শহর অসিগী মীয়ামগী মফমশিং, লম কোইফমশিং অমসুং শহরগী মফম কয়া শম্নহনগনি। মেত্রো রেল সিস্তেম অসি থবক ওইনা পায়খৎলকপদগী লম্বী চিনবা ফহল্লগনি, চৎপগী মতম হন্থরগনি অমসুং পোলুসন হন্থরগনি। প্রোজেক্ত অসিনা কোরিদোরশিংগী মনাক্ত লৈবা মী তাবা মফমশিং অমসুং ললোন-ইতিক্কী মফমশিং চাউখৎহল্লগনি। চাউরাকপা শক্তমশিং: কোরিদোর অনি লৈবা আগ্রা মেত্রো রেল প্রোজেক্ত অসিনা তাজ মহল, আগ্রা ফোর্ত, সিকন্দ্রা, আই এস বি তি, রাজা কী মন্দী রেলৱে স্তেসন, মেদিকেল কোলেজ, আগ্রা কেন্ত রেলৱেজ স্তেসন, কোলেজশিং, সঞ্জয় প্লেস ফাওদুনা চেনগনি। কোরিদোরশিংদা য়াওগদবশিং স্তেসন ১৩ (মথক্ত ৬ অমসুং মখাদা ৭) লৈগদবা কিলোমীতর ১৪.০০ শাংবা সিকন্দ্রাদগী তাজ ইস্ত গেত ফাওবগী কোরিদোর মথক্ত স্তেসন ১৪মক লৈবা কিলোমীতর ১৫.৪০ শাংবা আগ্রা কেন্তগী কালিনদিবিহার ফাওবগী কোরিদোর। প্রোজেক্ত অসিগী চংগনি হায়না পানরিবা শেনফম্না লুপা ক্রোর ৮,৩৭৯.৬২নি অমসুং চহি ৫গী মনুংদা লোইশিনগনি। প্রোজেক্ত অসিনা থবক হৌরকপা মতমদা চাউরাক্না মীওই লাখ ২০ রোম লৈবা শহর অসিগী মীওইশিং হকথেংননা অমসুং নাকোয়ননা কান্নবা ফংগনি। শেমগৎকদৌরিবা কোরিদোরশিং অসিদা রেলৱে স্তেসনশিংগা পুনশিনগনি অমসুং বস, ইন্তর্মেদিয়েৎ পব্লিক ত্রান্সপোর্ত(আই পি তি) অমসুং নন মোতোরাইজ ত্রান্সপোর্ত (এন এম তি)গী ফিদর নেতৱার্কশিং লৈগনি। প্রোজেক্ত অসিদা ভারাদগী নত্তবা রেন্তেল অমসুং এদভর্তাইজমেন্তগী রেভিন্যু অমসুং ত্রান্সিৎ ওরিয়েন্তেদ দিবলপমেন্ত (তি ও দি ) আমসুং ত্রান্সফর ওফ দিবেলপমেন্ত রাইৎস (তি দি আর)কী খুৎথাংদা ভেল্যু কেপচর ফাইনান্সিং ওইনা ইনকম লাক্কনি। চৎথোক-চৎশিনগী থবকশিং: মসিগী প্রোজেক্ত অসিনা মেত্রো রেল কোরিদোরগী নাকলদা লৈবা মী তারিবা লৈকাইশিংদা কান্নবা য়াম্না ফংগনি, মীয়াম্না মখোয়গী লৈকাইদগী শহর অসিগী তোঙান-তোঙানবা মফমশিংদা চৎপা ঙমহল্লগনি। সিকন্দ্রাদগী তাজ ইস্ত গেত কোরিদোর অসিনা তাজ মহল, আগ্রা ফোর্ত, সিকন্দ্রা, আই এস বি তি, রাজা কী মন্দী রেলৱে স্তেসন, মেদিকেল কোলেজ ফাওদুনা চৎকনি। আগ্রা কেন্তগী কালিনদিবিহার কোরিদোরনা আগ্রা কেন্ত রেলৱেজ স্তেসন, কোলেজশিং, সঞ্জয় প্লেস ফাওদুনা চেনগনি। মেত্রো আসিনা মীয়াম, শিন্মীশিং অমসুং লমকোয়বা লাকপশিং চৎথোক-চৎশিনা তৌবদা খুদোংচাহল্লগনি। প্রোজেক্কী অকুপ্পশিং: ভারত সরকার অমসুং উত্তর প্রদেশ সরকারনা ৫০:৫০ মপু ওইমিন্নবা লখনৌ মেত্রো রেল কোর্পোরেসন অসি উত্তর প্রদেশ মেত্রো রেল কোর্পোরেসন হায়না নৌনা শেম্লগনি। প্রোজেক্ত থবক ওইনা পায়খৎনবা (য়ু পি এম আর সি) আগ্রা মেত্রো রেল প্রোজেক্ত অসি ভারত সরকার অমসুং য়ু পি সরকারনা চাং মান্ননা পুথোক্কনি অমসুং শরুক খরনা মালেমগী ফন্দিং এজেন্সীশিংদগী সোফ লোন ওইনা লৌগনি। প্রোজেক্ত অসিগী ওইনা য়ু পি সরকারনা শেনবা চহি ২০১৯-২০দা লুপা ক্রোর ১৭৫ মাংজৌননা কাইথোকখ্রে। কান্নবা: মসিগী প্রোজেক্ত অসিনা শহর অসিদা অহোংবা, অশোই-অঙাম থোক্লোইদবা, নুংঙাইবা ত্রান্সপোর্ত সিস্তেম অমা লৈহল্লগনি। মসিনা লম্বীগী খুদোংথিবা, পোলুসন, লম্বী চৎপগী মতম, পাঙ্গল, নাতৈ চাদবা থৌদোকশিং হন্থহনগনি। নুংগী ৱারোল: কানপুর অসি চাউরাক্না অপুনবা মীশিং লাখ ১৭ রোম লৈবা য়ু পিগী খ্বাইদগী চাউবা শহরশিংগী মনুংদা অমনি। মসি পুৱারীগী ওইনা মরুওইবগা লোয়ননা অচৌবা ইন্দস্ত্রী অমসুং ললোন-ইতিক্কী মরুওইবা মফম অমনি। অরবান্নাইজেসন অমসুং গারী মশিং হেনগৎলকপদগী শহর অসিগী নুংশিৎ শেংহন্দ্রে। ফিবম অসিদা, কানপুরদা পব্লিক ত্রান্সপোর্ত সিস্তেম ফগৎহনবা অমসুং মেত্রো প্রোজেক্ত লৈহনবা অসি তঙাইফদবা অমা ওইরে। মসিগী প্রোজেক্ত অসি অয়াবা পীবগা লোয়ননা, চহি অমগী মনুংদা আগ্রা সিতী বস সর্বিস ফগৎহন্নবা মন্ত্রীমন্দলনা খন্নখি।